|

52011PC0623

Ettepanek: NÕUKOGU OTSUS, millega lubatakse kooskõlas Euroopa Parlamendi ja nõukogu määrusega (EÜ) nr 1829/2003 viia turule geneetiliselt muundatud maisi MIR604xGA21 (SYN-IR6Ø4-5xMON-ØØØ21-9) sisaldavaid, sellest koosnevaid või sellest toodetud tooteid  /* KOM/2011/0623 lõplik - 2011/0267 (NLE) */

	SELETUSKIRILisatud nõukogu otsuse ettepanek käsitleb geneetiliselt muundatud maisi MIR604xGA21 (SYN-IR6Ø4-5xMON-ØØØ21-9) sisaldavat, sellest koosnevat või sellest toodetud toitu ja sööta, mille turule viimiseks esitas Syngenta Seeds S.A.S. taotluse Ühendkuningriigi pädevale asutusele 31. oktoobril 2007. aastal kooskõlas määrusega (EÜ) nr 1829/2003 geneetiliselt muundatud toidu ja sööda kohta.Lisatud ettepanekus käsitletakse ka maisi MIR604xGA21 sisaldavate või sellest koosnevate muude toodete kui toidu ja sööda turuleviimist muu maisiga samal otstarbel, välja arvatud selle viljelemise otstarbel.Euroopa Toiduohutusamet esitas 18. mail 2010 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses on selgitatud, et mais MIR604xGA21 on inimeste ja loomade tervisele ning keskkonnale sama ohutu kui geneetiliselt muundamata mais. Seega on arvamuses tehtud järeldus, et on vähetõenäoline, et taotluses kirjeldatud maisi MIR604xGA21 sisaldavad, sellest koosnevad või sellest toodetud tooted mõjuksid kavandatud kasutusviiside puhul inimeste ja loomade tervisele või keskkonnale kahjulikult.Seda arvesse võttes esitati 9. veebruaril 2011 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse viia liidu turule geneetiliselt muundatud maisi MIR604xGA21 sisaldavaid, sellest koosnevaid või sellest toodetud tooteid. Komitee ei esitanud arvamust: 13 liikmesriiki (180 häält) hääletasid eelnõu poolt, 12 liikmesriiki (109 häält) selle vastu ja 2 liikmesriiki (56 häält) hoidusid hääletamisest.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ja teavitama parlamenti ning nõukogu peab kolme kuu jooksul tegema kvalifitseeritud häälteenamusega otsuse.2011/0267 (NLE)Ettepanek:NÕUKOGU OTSUS,millega lubatakse kooskõlas Euroopa Parlamendi ja nõukogu määrusega (EÜ) nr 1829/2003 viia turule geneetiliselt muundatud maisi MIR604xGA21 (SYN-IR6Ø4-5xMON-ØØØ21-9) sisaldavaid, sellest koosnevaid või sellest toodetud tooteid(Ainult prantsuskeelne tekst on autentne)(EMPs kohaldatav tekst)EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[1] eriti selle artikli 7 lõiget 3 ja artikli 19 lõiget 3,võttes arvesse Euroopa Komisjoni ettepanekut,ning arvestades järgmist:1.  Äriühing Syngenta Seeds S.A.S. esitas 31. oktoobril 2007 Ühendkuningriigi pädevale asutusele määruse (EÜ) nr 1829/2003 artiklite 5 ja 17 kohase taotluse maisi MIR604xGA21 sisaldavate, sellest koosnevate või sellest toodetud toidu, toidu koostisosade ja sööda turule laskmiseks (edaspidi „taotlus”).2.  Taotlus hõlmab ka maisi MIR604xGA21 sisaldavate või sellest koosnevate muude toodete kui toidu ja sööda turuleviimist muu maisiga samal otstarbel, välja arvatud selle viljelemise otstarbel. Seega hõlmab taotlus vastavalt määruse (EÜ) nr 1829/2003 artikli 5 lõikele 5 ja artikli 17 lõikele 5 ka Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta)[2] III ja IV lisas nõutud andmeid ja teavet ning direktiivi 2001/18/EÜ II lisas sätestatud põhimõtete kohaselt tehtud riskihindamist käsitlevat teavet ja järeldusi. Taotlus sisaldab ka direktiivi 2001/18/EÜ VII lisa kohast keskkonnamõjude seirekava.3.  Euroopa Toiduohutusamet (edaspidi „toiduohutusamet”) esitas 18. mail 2010 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses on selgitatud, et mais MIR604xGA21 on inimeste ja loomade tervisele ning keskkonnale sama ohutu kui geneetiliselt muundamata mais. Seega on arvamuses tehtud järeldus, et on vähetõenäoline, et taotluses kirjeldatud maisi MIR604xGA21 sisaldavad, sellest koosnevad või sellest toodetud tooted mõjuksid kavandatud kasutusviiside puhul inimeste ja loomade tervisele või keskkonnale kahjulikult[3].4.  Toiduohutusamet võttis oma arvamuse esitamisel arvesse kõiki liikmesriikide küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.5.  Toiduohutusamet on oma arvamuses jõudnud järeldusele, et taotleja esitatud keskkonnaseirekava, mis koosneb üldisest järelevalvekavast, on kooskõlas toodete kavandatud kasutusviisiga.6.  Neid kaalutlusi arvesse võttes tuleks anda luba kõnealuste toodete turuleviimiseks.7.  Igale geneetiliselt muundatud organismile (GMO) tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks[4].8.  Toiduohutusameti väljastatud arvamuse kohaselt ei ole maisi MIR604xGA21 sisaldavate, sellest koosnevate või sellest toodetud toidu, toidu koostisosade ega sööda puhul vaja määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistusnõuetele lisaks märgistuse erinõudeid. Et tagada toodete kasutamine käesoleva otsuse kohaselt välja antava loa piires, peab loataotluses käsitletavat GMOd sisaldava või sellest koosneva sööda ja GMOd sisaldavate või sellest koosnevate muude toodete kui toidu ja sööda märgistusel olema selgelt märgitud, et kõnealuseid tooteid ei tohi kasutada viljelemiseks.9.  Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ)[5] artikli 4 lõikes 6 on sätestatud GMOsid sisaldavate või nendest koosnevate toodete märgistamise nõuded. Kõnealuse määruse artikli 4 lõigetes 1–5 on sätestatud jälgitavusnõuded GMOsid sisaldavate või nendest koosnevate toodete puhul ning artiklis 5 on sätestatud jälgitavusnõuded GMOdest toodetud toidu ja sööda puhul.10.  Loa omanik esitab komisjonile aastaaruanded keskkonnamõjude seirekavas sätestatud meetmete rakendamise ja tulemuste kohta. Tulemused esitatakse vastavalt komisjoni 13. oktoobri 2009. aasta otsusele 2009/770/EÜ, millega kehtestatakse standardne aruandevorm toodetena või toodete koostises turule viidavate geneetiliselt muundatud organismide tahtliku keskkonda viimise seiretulemuste esitamiseks vastavalt Euroopa Parlamendi ja nõukogu direktiivile 2001/18/EÜ[6]. Toiduohutusameti arvamuse kohaselt ei ole vaja rakendada määruse (EÜ) nr 1829/2003 artikli 6 lõike 5 punktis e ja artikli 18 lõike 5 punktis e nimetatud turuleviimise, kasutamise ja käitlemise eritingimusi ega kitsendusi, sealhulgas turustamisjärgset järelevalvet toidu ja sööda kasutamise üle, ega eritingimusi konkreetsete ökosüsteemide/keskkonna ja/või geograafiliste piirkondade kaitsmiseks.11.  Kogu asjakohane teave toodete lubade kohta tuleb kanda ühenduse geneetiliselt muundatud toidu ja sööda registrisse, nagu on sätestatud määruses (EÜ) nr 1829/2003.12.  Käesolevast otsusest tuleb bioloogilise ohutuse teabevõrgustiku kaudu teatada bioloogilise mitmekesisuse konventsiooni Cartagena bioloogilise ohutuse protokolli osalistele kooskõlas Euroopa Parlamendi ja nõukogu 15. juuli 2003. aasta määruse (EÜ) nr 1946/2003 (geneetiliselt muundatud organismide piiriülese liikumise kohta)[7] artikli 9 lõikega 1 ja artikli 15 lõike 2 punktiga c.13.  Taotlejaga on käesolevas otsuses sätestatud meetmete asjus nõu peetud.14.  Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud maisile ( Zea mays L.) MIR604xGA21, mida on kirjeldatud käesoleva otsuse lisa punktis b, määratakse kooskõlas määrusega (EÜ) nr 65/2004 kordumatu tunnus SYN-IR6Ø4-5xMON-ØØØ21-9.Artikkel 2Loa andmineKooskõlas käesolevas otsuses kirjeldatud tingimustega on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) maisi SYN-IR6Ø4-5xMON-ØØØ21-9 sisaldav, sellest koosnev või sellest toodetud toit ja toidu koostisosad;b) maisi SYN-IR6Ø4-5xMON-ØØØ21-9 sisaldav, sellest koosnev või sellest toodetud sööt;c) muud tooted kui toit ja sööt, mis sisaldavad maisi SYN-IR6Ø4-5xMON-ØØØ21-9 või koosnevad sellest ja mida kasutatakse nagu muud maisi, kuid ei viljeleta.Artikkel 3 Märgistamine1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „mais”.2. Artikli 2 punktides b ja c nimetatud maisi SYN-IR6Ø4-5xMON-ØØØ21-9 sisaldavate või sellest koosnevate toodete märgistusel ja nende toodete saatedokumentides peab olema märge „ei ole ette nähtud viljelemiseks”.Artikkel 4 Keskkonnamõjude seire1. Loa omanik tagab käesoleva otsuse lisa punktis h sätestatud keskkonnamõjude seirekava koostamise ja rakendamise.2. Loa omanik esitab komisjonile aastaaruanded vastavalt komisjoni otsusele 2009/770/EÜ seirekavas sätestatud meetmete rakendamise ja tulemuste kohta.Artikkel 5Ühenduse registerKäesoleva otsuse lisas esitatud teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.Artikkel 6Loa omanikLoa omanik on äriühing Syngenta Seeds S.A.S. (Prantsusmaa), kes esindab äriühingut Syngenta Crop Protection AG (Šveits).Artikkel 7KehtivusKäesolevat otsust kohaldatakse kümne aasta jooksul alates selle teatavaks tegemise kuupäevast.Artikkel 8AdressaatKäesolev otsus on adresseeritud äriühingule Syngenta Seeds S.A.S., Chemin de l'Hobit 12-31790 Saint-Sauveur, Prantsusmaa.Brüssel,Nõukogu nimeleesistujaLISAa) Taotleja ja loa omanikNimi: Syngenta Seeds S.A.S.Aadress: Chemin de l'Hobit 12 –31790 Saint-Sauveur, PrantsusmaaEsindades äriühingut Syngenta Crop Protection AG, Schwarzwaldallee 215, CH 4058 Basel, Šveits.b) Toodete nimetus ja kirjeldus:(1) maisi SYN-IR6Ø4-5xMON-ØØØ21-9 sisaldav, sellest koosnev või sellest toodetud toit ja toidu koostisosad;(2) maisi SYN-IR6Ø4-5xMON-ØØØ21-9 sisaldav, sellest koosnev või sellest toodetud sööt;(3) muud tooted kui toit ja sööt, mis sisaldavad maisi SYN-IR6Ø4-5xMON-ØØØ21-9 või koosnevad sellest ja mida kasutatakse nagu muud maisi, kuid ei viljeleta.Taotluses kirjeldatud geneetiliselt muundatud mais SYN-IR6Ø4-5xMON-ØØØ21-9 on saadud maisiliinide SYN-IR6Ø4-5 ja MON-ØØØ21-9 ristamise teel ja selles tekib valk Cry3A, mis kaitseb seda teatavate mardikaliste taimekahjurite eest, ning valk mEPSPS, mis annab vastupidavuse umbrohutõrjeaine glüfosaadi suhtes. pmi -geeni, mis võimaldab muundatud maisi rakkudel kasutada mannoosi ainukese süsinikuallikana, kasutati geneetilise muundamise protsessis geneetilise markerina maisiliini SYN-IR6Ø4-5 puhul.c) Märgistamine:(1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistuse erinõuete kohaldamisel tuleb organismi nimetuseks märkida „mais”.(2) Artikli 2 punktides b ja c nimetatud maisi SYN-IR6Ø4-5xMON-ØØØ21-9 sisaldavate või sellest koosnevate toodete märgistusel ja nende toodete saatedokumentides peab olema märge „ei ole ette nähtud viljelemiseks”.d) Avastamismeetod:-  geneetiliselt muundatud maisiliinide SYN-IR6Ø4-5 ja MON-ØØØ21-9 sisalduse määramine polümeraasi ahelreaktsioonil põhineval muundorganismispetsiifilisel meetodil (kordistatud toote mõõtmisega igas tsüklis) maisi SYN-IR6Ø4-5xMON-ØØØ21-9 jaoks;-  seemnete puhul valideerinud määruse (EÜ) nr 1829/2003 alusel asutatud Euroopa Liidu referentlabor; avaldatud veebilehel http://gmo-crl.jrc.ec.europa.eu/statusofdoss.htm;-  Etalonaine: ERM®-BF423 (maisiliini SYN-IR6Ø4-5 jaoks) , mis on kättesaadav Euroopa Komisjoni Teadusuuringute Ühiskeskuse (JRC) Etalonainete ja Mõõtmiste Instituudi (IRMM) veebilehelt https://irmm.jrc.ec.europa.eu/rmcatalogue, ning AOCS 0407-A, AOCS 0407-B (maisiliini MON-ØØØ21-9 jaoks), mis on kättesaadavad American Oil Chemists Society veebilehelt http://www.aocs.org/tech/crm.e) Kordumatu tunnus:SYN-IR6Ø4-5xMON-ØØØ21-9.f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave:Bioohutuse teabevõrgustik, kande identifikaator: vt [ täidetakse pärast teatavakstegemist ].g) Toodete turuleviimise, kasutamise või käitlemise tingimused või piirangud:Ei ole nõutud.h) SeirekavaDirektiivi 2001/18/EÜ VII lisa kohane keskkonnamõjude seirekava[Link: kava on avaldatud Internetis]i) Turustamisjärgse järelevalve nõuded toidu kasutamisel inimtoidunaEi ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse üldsusele teatavaks geneetiliselt muundatud toidu ja sööda ühenduse registri ajakohastamisel. [1] ELT L 268, 18.10.2003, lk. 1.[2] EÜT L 106, 17.4.2001, lk 1.[3] http://registerofquestions.efsa.europa.eu/roqFrontend/questionLoader?question=EFSA-Q-2010-00832[4] ELT L 10, 16.1.2004, lk 5.[5] ELT L 268, 18.10.2003, lk 24.[6] ELT L 275, 21.10.2009, lk 9.[7] ELT L 287, 5.11.2003, lk 1.


Avis juridique important

|

52004PC0579

Ettepanek: Nõukogu otsus, millega lubatakse Saksamaal kohaldada meedet, mis kaldub kõrvale kumuleeruvaid käibemakse käsitlevate liikmesriikide õigusnormide ühtlustamist käsitleva kuuenda direktiivi 77/388/EMÜ artiklist 17 (komisjoni esitatud)  /* KOM/2004/0579 lõplik */

Brüssel 2.09.2004KOM(2004) 579 lõplikEttepanek:NÕUKOGU OTSUS,millega lubatakse Saksamaal kohaldada meedet, mis kaldub kõrvale kumuleeruvaid käibemakse käsitlevate liikmesriikide õigusnormide ühtlustamist käsitleva kuuenda direktiivi 77/388/EMÜ artiklist 17(komisjoni esitatud)SELETUSKIRIKomisjoni peasekretariaadis 22.03.2004 registreeritud kirjaga taotlesid Saksamaa ametiasutused nõukogu 17. mai 1977. aasta direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas,[1] edaspidi "kuues direktiiv") artikli 27 alusel luba jätkata erimeetme kohaldamist, milleks nõukogu oli algselt andnud loa 28. veebruari 2000. aasta otsuse 2000/186/EÜ[2] artiklis 1.Kuuenda direktiivi artikli 27 lõike 2 kohaselt teatas komisjon 06.08.2004 kirjaga teistele liikmesriikidele Saksamaa valitsuse esitatud taotlusest ning 10.08.2004 kirjaga teatas komisjon Saksamaale, et tal on kogu teave, mida ta peab vajalikuks selle taotluse hindamiseks.Otsuse 2000/186/EÜ artikliga 1 antakse luba meetme jaoks, millega jäetakse kulutused kaupadele ja teenustele täielikult välja käibemaksu mahaarvamisõiguse kohaldamisalast, kui alla 10% kõnealustest kaupadest ja teenustest kasutatakse äriotstarbeks.Vastavalt kõnealuse otsuse artiklile 3 lõppes loa kehtivusaeg 31. detsembril 2002. Kõnealuses artiklis sätestatakse ka otsuse tagasiulatuv kohaldamine. Võttes arvesse pooleliolevat menetlust Euroopa Kohtus, pikendati loa kehtivusaega nõukogu 13. mai 2003. aasta otsusega 2003/354/EÜ[3] üksnes 30. juunini 2004, et võtta edasisel pikendamisel arvesse Euroopa Kohtu järeldusi.Tegelikult tõstatati 28. veebruari 2000. aasta otsuse 2000/186/EÜ kehtivuse kohta teatavas osas küsimus eelkohtumenetluses C-17/01, milles Saksa "Bundesfinanzhof" taotles eelotsust kõnealuse otsuse vastuvõtmismenetluse kehtivuse ja otsuse 2000/186/EÜ artikli 3 tagasiulatuva kohaldamise kehtivuse küsimuses. Oma hiljutises, 29. aprilli 2004. aasta otsuses leidis kohus, et nõukogu 28. veebruari 2000. aasta otsuse 200/186/EÜ vastuvõtmisele eelnenud menetluse uurimisel ei täheldatud eeskirjade eiramist, mis mõjutaks kõnealuse otsuse kehtivust. Samuti otsustas kohus, et otsuse 2000/186/EÜ artikkel 3 on kehtetu üksnes niivõrd, kuivõrd selles sätestatakse Euroopa Liidu Nõukogu poolt Saksamaa Liitvabariigile antud loa tagasiulatuv kohaldamine alates 1. aprillist 1999.Saksamaa taotleb nüüd luba jätkata kõnealuse otsuse artiklis 1 sätestatud meetme kohaldamist. Komisjon märkis juba oma ettepanekus[4] otsuse 2000/186/EÜ kohta, et ta leiab, et kõnealune meede on kooskõlas kuuenda käibemaksudirektiivi artikliga 27 ning eelkõige, et erandi õigustuseks on vajadus lihtsustada käibemaksuga maksustamise korda; meede mõjutab lõpptarbimisetapil tasumisele kuuluvat maksusummat üksnes tühises ulatuses. Eespool nimetatud otsuses ei tõstatanud kohus küsimust otsuse 2000/186/EÜ artikli 1 kehtivuse kohta. Seepärast tuleks erandit lubada.Kõnealuse otsuse artiklis 3 sätestatud tagasiulatuva kohaldamise kehtivuse küsimus ei mõjuta artiklis 1 sätestatud meetme võimalikku pikendamist.Loa kehtivusaega tuleks seepärast pikendada 31. detsembrini 2009.Ettepanek:NÕUKOGU OTSUS,millega lubatakse Saksamaal kohaldada meedet, mis kaldub kõrvale kumuleeruvaid käibemakse käsitlevate liikmesriikide õigusnormide ühtlustamist käsitleva kuuenda direktiivi 77/388/EMÜ artiklist 17EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 17. mai 1977. aasta kuuendat direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas, eriti selle artikli 27 lõiget 1,võttes arvesse komisjoni ettepanekut[5]ning arvestades järgmist:(1) Komisjoni peasekretariaadis 22.03.2004 registreeritud kirjaga taotlesid Saksamaa ametiasutused luba jätkata erandi kohaldamist, mis oli lubatud nõukogu 28. veebruari 2000. aasta otsuse 2000/186/EÜ artikliga 1.(2) Teisi liikmesriike teavitati taotlusest 06.08.2004.(3) Kõrvalekalduva meetme eesmärk on jätta kulutused kaupadele ja teenustele täielikult välja käibemaksu mahaarvamisõiguse kohaldamisalast, kui kõnealuseid kaupu ja teenuseid kasutatakse üle 90% ulatuses maksukohustuslase või tema töötajate eraotstarbeks või üldiselt mitteäriliseks otstarbeks. Kõnealune meede on erand direktiivi 77/388/EMÜ artiklist 17, muudetud kõnealuse direktiivi artikliga 28f, ning selle õigustuseks on vajadus lihtsustada käibemaksuga maksustamise korda; meede mõjutab lõpptarbimisetapil tasumisele kuuluvat maksusummat üksnes tühises ulatuses.(4) Loa kehtivusaeg lõppes 30. juunil 2004[6], kuid õiguslik olukord ja faktid, mis õigustasid kõnealuse lihtsustusmeetme kohaldamist, ei ole muutunud ja on endiselt jõus.(5) Oma hiljutises, 29. aprilli 2004. aasta otsuses leidis kohus, et nõukogu 28. veebruari 2000. aasta otsuse 200/186/EÜ vastuvõtmisele eelnenud menetluse uurimisel ei täheldatud eeskirjade eiramist, mis mõjutaks kõnealuse otsuse kehtivust; uue loa kehtivusaega tuleks seepärast pikendada 31. detsembrini 2009.(6) Erand ei mõju ebasoodsalt käibemaksust tulenevatele ühenduste omavahenditele,ON VASTU VÕTNUD KÄESOLEVA OTSUSE:Artikkel 1Erandina direktiivi 77/388/EMÜ artikli 17 lõikest 2 on Saksamaal lubatud jätta kulutused kaupadele ja teenustele täielikult välja käibemaksu mahaarvamisõiguse kohaldamisalast, kui kõnealuseid kaupu ja teenuseid kasutatakse üle 90% ulatuses maksukohustuslase või tema töötajate eraotstarbeks või üldiselt mitteäriliseks otstarbeks.Artikkel 2Käesolevat otsust kohaldatakse kuni 31. detsembrini 2009.Artikkel 3Käesolev otsus on adresseeritud Saksamaa Liitvabariigile.Brüssel,Nõukogu nimeleesistuja-----------------------[1] ELT L 145, 13.6.1977, lk 1. Direktiivi on viimati muudetud direktiiviga 2004/7/EÜ (ELT L 27, 30.1.2004, lk 44).[2] ELT L 59, 4.3.2000, lk 12.[3] Nõukogu 13. mai 2003. aasta otsus 2003/354/EÜ, ELT L 123, 17.5.2003, lk 47.[4] KOM(1999) 690 lõplik.[5] ELT C [...], [...], lk [...].[6] Nõukogu 13. mai 2003. aasta otsus 2003/354/EÜ, ELT L 123, 17.5.2003, lk 47